****

**HJÆLPERE TIL FYEN RUNDT 18. AUGUST 2019**

Kære forældre og tropsspejdere

Sommerferien er godt i gang, og gruppens sommerlejre nærmer sig.

Det gør også det næste arrangement, hvor I kan bidrage til indtjening til Polarstjernennemlig d. 18. august, og derfor vil jeg gerne bede om tilbagemelding **inden d. 5.august**.

Tropsspejderne kan enten stå sammen med deres forældre på en ”station” og være vejvisere, stå sammen to-og to hvis man er over 14 år, eller hjælpe med evt. børnepasning

**Mens forældre er vejvisere på Fyen Rundt, vil der være børnepasning af spejdere og søskende på Stenløsevej.**

Fyen Rundt er en hyggelig dag – vejret er altid godt, og tjansen er nem – man skal bare vide, hvilken vej man skal række armen ud med flaget, og være klar, når de første ryttere kommer flyvende.

Jeg vil prøve på, at vi får steder i Svendborgområdet, således at det kun er formiddag, men jeg kan ikke love, at vi er færdige før kl. 15. Så starttidspunktet vil være mellem 8-10 og slut mellem 13-15.

Vi sørger for forplejning – man skal bare passe på ikke at række sandwichen ud i stedet for flaget:-D.

Desuden får I en t-shirt til evigt eje fra Fyen Rundt.

**Tilmelding til Gitte: gitte@polarstjernen.dk inden 5. august. Skriv også, om du har mulighed for at køre.**

Jeg håber at høre fra rigtig mange af jer😊 Jo flere vi er, jo større bid af kagen får vi!

På bestyrelsens vegne,

 Gitte

PS: næste gang I kan give en hånd med ved indtjening er d. 29. september til HCA Marathon, hvor vi også er vejvisere